Bħalissa qed nisimgħu dwar it-tkabbir taż-żona industrijali ta' Buleben. Ser jittieħdu 120,000 metri kwadri ta' raba' li hi tajba u qed tinħadem biex tagħmel il-wisa' għall-fabbriki. It-traġedja tkompli tikber. Kull ġimgħa b'xi ħaġa ġdida. Ftit snin ilu niftakru li kellna żona industrijali oħra, dik tar-Rikażli li għamlet il-wisa għal proġett ta' spekulazzjoni tal-art f'dak li jissejjaħ Smart City. Smart City waqgħet lura u l-ispazju ta' dik iż-żona industrijali issa ġejna bżonna. Minflok ser nibqgħu nżarmaw il-biedja. Jekk il-fabbriki għandna bżonnhom, daqstant ieħor għandna bżonn il-biedja. Ritratt meħud mis-sit fuq Facebook tal-NGO Wirt iż-Żejtun
Ir-raba' ta' Buleben għandna bżonnu